Sa'idu Faru (1932-) An haifi Sa'idu Faru a garin Faru ta cikin kasar Maradun, Karamar Talatar Mafara a wajajen shekara ta 1932. Sunan mahaifin Sa'idu Faru shi ne makada Abubakar dan Abdu, shi kuwa makada Abdu, Alu mai Kurya ya haife shi. Ita kuwa mahaifiyar Sa'idu Faru mutuniyar Banga ta cikin kasar Kaura-Namoda ce. Kuruciya: Sa'idu Faru ya yi yawancin kuruciyarsa ce a garin Banga ta Kaura-Namoda inda aka haifi uwarsa, amma kafin ya girma sai ya koma wurin tshohonsa makada Abubakar a Faru.Makada Sa'idu bai samu ilimin Muhammadiya da yawa ba, sai dai an sa shi makarantar allo inda ya yi zurfi ga Alkur'ani mai tsarki. Fara waka: Makada Sa'idu Faru ya koyi waka wurin mahaifinsa makada Abubakar. Tun Sa'idu Faru yana da shekara goma aka fara zuwa yawon kida da shi gar-gari. Bayan da ya cimma shekaru goma sha shida, ya soma karbi, a wannan lokaci ne kuma aka hada su tare da kanensa Mu'azu wanda shi ne Dangaladimansa.